CELEX: 62016CN0404
Language: sk
Date: 2016-07-19 00:00:00
Title: Vec C-404/16: Návrh na začatie prejudiciálneho konania, ktorý podal Szegedi Közigazgatási és Munkaügyi Bíróság (Maďarsko) 19. júla 2016 – Lombard Ingatlan Lizing Zrt./Nemzeti Adó- és Vámhivatal Fellebbviteli Igazgatóság

3.10.2016   
            
            
               SK
            
            
               Úradný vestník Európskej únie
            
            
               C 364/9
            
         
      Návrh na začatie prejudiciálneho konania, ktorý podal Szegedi Közigazgatási és Munkaügyi Bíróság (Maďarsko) 19. júla 2016 – Lombard Ingatlan Lizing Zrt./Nemzeti Adó- és Vámhivatal Fellebbviteli Igazgatóság
      (Vec C-404/16)
      (2016/C 364/04)
      Jazyk konania: maďarčina
      
         Vnútroštátny súd, ktorý podal návrh na začatie prejudiciálneho konania
      
      Szegedi Közigazgatási és Munkaügyi Bíróság
      
         Účastníci konania pred vnútroštátnym súdom
      
      
         Žalobkyňa: Lombard Ingatlan Lizing Zrt.
      
         Žalovaný: Nemzeti Adó- és Vámhivatal Fellebbviteli Igazgatóság
      
         Prejudiciálne otázky
      
      
                  1.
               
               
                  Má sa pojem odstúpenie od zmluvy uvedený v článku 90 ods. 1 smernice Rady 2006/112/ES z 28. novembra 2006 o spoločnom systéme dane z pridanej hodnoty (ďalej len „smernica o DPH“) (1) vykladať v tom zmysle, že zahŕňa prípad, keď v rámci zmluvy o uzavretom finančnom lízingu lízingový prenajímateľ (ďalej len „prenajímateľ“) už nemôže žiadať od lízingového nájomcu (ďalej len „nájomca“) zaplatenie lízingovej splátky, lebo prenajímateľ odstúpil od uvedenej zmluvy z dôvodu nesplnenia zmluvy zo strany nájomcu?
               
            
                  2.
               
               
                  V prípade kladnej odpovede, je [prenajímateľ] na základe článku 90 ods. 1 smernice o DPH oprávnený znížiť základ dane, a to aj v prípade, keď vnútroštátny zákonodarca, ktorý využil možnosť uvedenú v článku 90 ods. 2 smernice o DPH, nedovolil zníženie základu dane v prípade úplného alebo čiastočného nezaplatenia?
               
            
         (1)  Ú. v. EÚ L 347, 2006, s. 1.